สถานีเมืองทองธานี

สถานีเมืองทองธานี (; รหัส: PK10) เป็นสถานีรถไฟฟ้ามหานครแบบยกระดับ ในเส้นทางสายสีชมพู โดยยกระดับบนถนนแจ้งวัฒนะ ในพื้นที่ตำบลคลองเกลือ อำเภอปากเกร็ด จังหวัดนนทบุรี โดยเป็นสถานีแรกของสายสีชมพูที่อยู่ในพื้นที่เขตการปกครองของจังหวัดนนทบุรี และเป็นสถานีแรกของประเทศไทยที่เป็นสถานีรถไฟฟ้าชุมทางที่ให้บริการร่วมกันระหว่างสายหลักกับสายสาขา

ที่ตั้ง 
ถนนแจ้งวัฒนะ บริเวณทางทิศตะวันออกของทางแยกต่างระดับศรีรัช และด้านหน้าแม็คโคร สาขาแจ้งวัฒนะ ในพื้นที่ตำบลคลองเกลือ อำเภอปากเกร็ด จังหวัดนนทบุรี

เดิมสถานีแห่งนี้จะใช้ชื่อว่า สถานีศรีรัช เพื่อสื่อถึงที่ตั้งคือบริเวณทางแยกต่างระดับศรีรัช แต่เนื่องจากเอ็นบีเอ็มได้เสนอให้มีการก่อสร้างสายแยกศรีรัช-เมืองทองธานี เพื่อนำรถไฟฟ้ามหานคร สายสีชมพูเข้าสู่พื้นที่ใจกลางเมืองทองธานี อันเป็นที่ตั้งของอิมแพ็ค เมืองทองธานี จึงทำให้สถานีแห่งนี้เป็นสถานีชุมทางระหว่างสายหลักกับสายแยก แต่การใช้ชื่อสถานีศรีรัชอาจทำให้เกิดความสับสนกับสถานี PK09 ซึ่งใช้ชื่อเดิมว่า สถานีเมืองทองธานี เอ็นบีเอ็มจึงเสนอให้มีการสลับชื่อสถานีระหว่างสถานีแห่งนี้กับสถานี PK09 เพื่อป้องกันความสับสนของผู้โดยสารที่จะมาใช้บริการสายแยกที่สถานีแห่งนี้

แผนผังสถานี 

เนื่องจากเป็นสถานีปลายทางสำหรับสายแยกเมืองทองธานี ขบวนรถที่มาจากสถานีอิมแพ็ค เมืองทองธานีจะสิ้นสุดการให้บริการที่ชานชาลาที่ 1 จากนั้นผู้โดยสารที่มาจากสถานีรายทางจะต้องลงจากขบวนรถทั้งหมด และผู้โดยสารที่จะโดยสารไปยังสถานีทะเลสาบเมืองทองธานีจะใช้ชานชาลาร่วมกับผู้โดยสารที่เดินทางมาจากสถานีรายทาง โดยผู้โดยสารที่จะโดยสารไปยังสถานีอื่น ๆ จะต้องรอจนกว่าผู้โดยสารที่มาจากสถานีรายทางออกจากขบวนรถทั้งหมด และรอให้เจ้าหน้าที่ทำการตรวจสอบสภาพรถไฟฟ้าให้เรียบร้อยเสียก่อน จากนั้นขบวนรถไฟฟ้าจะออกจากสถานีเข้าสู่สถานีอิมแพ็ค เมืองทองธานีต่อไป

กรณีผู้โดยสารที่ต้องการเดินทางกลับสู่สายหลักไปยังสถานีมีนบุรี สามารถรอขบวนรถที่ชานชาลา 2 ฝั่งตรงข้ามได้ทันที หรือไปยังสถานีศูนย์ราชการนนทบุรี สามารถเดินข้ามชานชาลาได้โดยการกลับลงมาที่ชั้นจำหน่ายบัตรโดยสาร และขึ้นบันไดไปยังชานชาลาที่ 3 ฝั่งตรงข้ามได้เช่นกัน

ในบางครั้ง เอ็นบีเอ็ม อาจมีการจัดการเดินรถต่อเนื่องจากสถานีทะเลสาบเมืองทองธานีไปยังสถานีปลายทางมีนบุรี ผู้โดยสารที่มากับขบวนรถนี้ หากต้องการเดินทางต่อไปยังสถานีมีนบุรีสามารถโดยสารต่อได้ทันทีโดยไม่ต้องเปลี่ยนขบวนรถ แต่สำหรับผู้โดยสารที่ต้องการเดินทางไปยังสถานีปลายทางศูนย์ราชการนนทบุรี จำเป็นต้องลงจากขบวนรถเพื่อเปลี่ยนไปยังชานชาลาที่ 3 ฝั่งตรงข้าม

รายละเอียดของสถานี

สีสัญลักษณ์ของสถานี 
ใช้สีชมพูตกแต่งสถานีเพื่อสื่อให้เห็นว่าเป็นสถานีของโครงการรถไฟฟ้าสายสีชมพู

รูปแบบของสถานี 
เป็นสถานียกระดับ โครงสร้างแบบชานชาลาด้านข้าง ผสมเกาะกลางขนาดมาตรฐาน เพื่อรองรับเส้นทางสายแยก ประกอบด้วยชั้นขายบัตรโดยสาร และชานชาลา มีประตูกั้นชานชาลาแบบ Half Height Platform Screen Doors ในส่วนหลังคาชานชาลามีการออกแบบให้ป้องกันฝนสาดและแดดส่อง

รถโดยสาร

ทางเข้า-ออก
ประกอบด้วยทางขึ้น-ลงปกติ ได้แก่
 1 ถนนแจ้งวัฒนะ ขาเข้า (มุ่งหน้าแยกปากเกร็ด)
 2 แม็คโคร แจ้งวัฒนะ 
 3 ซอยหมู่บ้านสหกรณ์การบินไทย
 4 สำนักเครื่องกลและสื่อสาร กรมทางหลวง

สถานที่สำคัญใกล้เคียง 
 แม็คโคร แจ้งวัฒนะ
 สำนักเครื่องกลและสื่อสาร กรมทางหลวง
 บริษัท โพลีพลัส เอ็นเตอร์เทนเม้นท์ จำกัด

อ้างอิง 

เมืองทองธานี
สิ่งก่อสร้างตั้งแต่ พ.ศ. 2566
เมืองทองธานี
สิ่งก่อสร้างในอำเภอปากเกร็ด